Държавен вестник, бр. 75, 2004 г., стр. 73

Б Р О Й  75
Д Ъ Р Ж А В Е Н   В Е С Т Н И К
С Т Р .  73
Раздел III
Взаимоотношения с крайните потребители
Общи условия
Чл. 12. Регистрираният разработва общи условия
за взаимоотношения с крайните потребители в съот-
ветствие с изискванията на ЗД.
Чл. 13. (1) Регистрираният предоставя общите ус-
ловия за съгласуване от КРС в двумесечен срок от
възникването на правата и задълженията по изпълне-
нието на дейността по лицензията. Общите условия се
съгласуват и изменят по реда на ЗД.
(2) Регистрираният публикува общите си условия в
7-дневен срок след съгласуването или изменението им
във всяка своя служба, на територията на която пре-
доставя услугите през целия период на дейността си.
(3) Регистрираният осигурява на крайните потреби-
тели и на други лица възможност да получат безплатно
копие от общите условия във всяка своя служба.
Жалби
Чл. 14. (1) Отправените от крайните потребители
писмени жалби относно предоставяните далекосъоб-
щителни услуги се разглеждат и следва да им бъде
отговорено от регистрирания в срок до един месец след
тяхното получаване.
(2) При спазване на действащите правила за защи-
та на личните данни регистрираният води и съхранява
регистър за подадените жалби по реда на ал. 1, както
и за предоставените отговори по всяка една от тях за
срок 12 месеца.
Цени на услугата
Чл. 15. Регистрираният уведомява КРС за цените,
на които ще предоставя далекосъобщителните услуги,
в 7-дневен срок преди датата на влизането им в сила и
ги публикува в същия срок във всяка своя служба.
Раздел IV
Предоставяне на информация
Чл. 16. (1) Регистрираният предоставя на КРС от-
чет за дейността по лицензията за всяка година. Отче-
тът се изготвя по образец, одобрен от КРС, и съдържа
следната информация:
1. актуално състояние на регистрирания;
2. предоставяни услуги и взаимоотношения с край-
ните потребители;
3. брой абонати.
(2) Образецът се публикува в Интернет страницата
на КРС до 31 март всяка година.
(3) Регистрираният е длъжен да предоставя отчет
за дейността по ал. 1 до 30 април всяка година.
(4) В случаите, когато КРС не е публикувала образе-
ца в срока по ал. 2, регистрираният предоставя отчета за
дейността си в едномесечен срок от публикуването му.
Чл. 17. Регистрираният е длъжен при всяка промя-
на на обстоятелствата, подлежащи на вписване в тър-
говския регистър, в 14-дневен срок да уведоми КРС,
като представи копие от документа, удостоверяващ
извършената промяна.
Чл. 18. Комисията за регулиране на съобщенията
може да изисква от регистрирания да предоставя в
конкретно определени срокове и друга информация,
свързана с дейността по лицензията, необходима на
КРС за изпълнение на нейните регулаторни функции.
Чл. 19. Комисията за регулиране на съобщенията е
длъжна да не разпространява информацията по ал. 1, в
случай че тя представлява лични данни или регистри-
раният я обяви за търговска тайна.
Раздел V
Тайна на съобщенията и защита на личните данни
при осъществяване на далекосъобщенията
Чл. 20. Регистрираният е длъжен да гарантира тай-
ната на съобщенията и защитата на личните данни
съгласно глава четиринадесета на ЗД.
Раздел VI
Осигуряване на далекосъобщения при кризи от не-
военен характер, при въвеждане на режим “военно
положение”, режим “положение на война” или извън-
редно положение
Чл. 21. При кризи от невоенен характер, при въ-
веждане на режим “военно положение”, режим “поло-
жение на война” или извънредно положение по чл. 60а
от Закона за отбраната и въоръжените сили на Репуб-
лика България регистрираният е длъжен да оказва
съдействие на компетентните органи за осигуряване
на далекосъобщения чрез мрежата.
Раздел VII
Задължения, свързани с националната сигурност
Чл. 22. Регистрираният осигурява възможност за
осъществяване на наблюдение и достъп до мрежата и
предоставяните услуги от страна на специализираните
органи в съответствие с глава тринадесета от ЗД.
Раздел VIII
Такси
Чл. 23. Съгласно действащата Тарифа за таксите,
които се събират от Комисията за регулиране на съоб-
щенията по Закона за далекосъобщенията, регистри-
раните заплащат:
1. административна такса за услугата—разглежда-
не на заявление;
2. регистрационна такса—за административните
разходи по регистрацията.
Раздел IХ
Контрол и санкции
Констатиране на нарушения и налагане на санкции
Чл. 24. (1) Констатирането на нарушения и налага-
нето на санкции за неспазването на условията и изис-
кванията на лицензията се извършват по реда на ЗД.
(2) Контролът се осъществява от оправомощени
служители съгласно ЗД.
Съдействие на контролиращите органи
Чл. 25. За осъществяване на контрола регистрира-
ният е длъжен да оказва съдействие на оправомощени-
те служители на КРС при изпълнение на техните функ-
ции и дадени права съгласно ЗД.
Раздел Х
Регистрация
Лица, които могат да бъдат регистрирани
Чл. 26. По лицензията могат да се регистрират
физически лица—еднолични търговци, и юридически
лица—търговци, по смисъла на Търговския закон.
Заявление
Чл. 27. (1) За регистрация по лицензията заявите-
лят подава до КРС заявление по образец, публикуван
на Интернет страницата на КРС.
(2) Заявлението съдържа:
1. данни за индивидуализация на заявителя;
2. описание на предоставяните услуги;
3. данни за спътниковата система (наименование на
спътниковата система; наименование на оператора;
честотни обхвати, които използва, и спътници, от които
е изградена);
4. информация за спътниковите далекосъобщи-
телни устройства, които се използват в спътникова-
та система.
(3) Към заявлението се прилагат:
1. заверено от заявителя копие на удостоверение за
регистрация по БУЛСТАТ;
2. заверено от заявителя копие на удостоверение за
данъчна регистрация;
3. удостоверение за актуално състояние;
4. копие от документ за платени такси по чл. 23;
5. копие на договор със спътниковата организация.
(4) Всички документи се представят на български
език в два екземпляра.